ai4bharat/Pralekha huggingface dataset:
پیٹرولیم اور قدرتی گیس کی وزارت
جناب ہردیپ ایس پوری نے 14 ریاستوں میں 166 سی این جی اسٹیشنوں کو وقف کیا
وزیر اعظم جناب نریندر مودی کے تصور کے مطابق قدرتی گیس پر مبنی معیشت کھڑی کرنے کے رُخ پر ایک اہم قدم اٹھاتے ہوئے پٹرولیم اور قدرتی گیس کے علاوہ ہاؤسنگ اور شہری امور کے وزیر جناب ہردیپ سنگھ پوری نے آج 166 کمپریسڈ نیچرل گیس  اسٹیشنوں کو کمیونٹی کی خدمت میں وقف کیا۔ یہ سی این جی اسٹیشن گیس اتھاریٹی آف انڈیا لمیٹڈ  اور اس کی نو گروپ سٹی گیس ڈسٹری بیوشن  کمپنیوں نے 14 ریاستوں کے 41 جغرافیائی علاقوں  میں قائم کئے ہیں۔
جناب پوری نے یہاں ایک تقریب میں اسٹیشنوں کو ویڈیو لنک کے ذریعے پٹرولیم اور قدرتی گیس اور محنت اور روزگار کے وزیر مملکت جناب رامیشور تیلی، پٹرولیم اور قدرتی گیس کی وزارت کے سکریٹری جناب پنکج جین اور وزارت اور تیل اور گیس کمپنیوں کے اعلیٰ حکام کی موجودگی میںقوم کی خدمت میں وقف کیا۔
جناب پوری نے سی این جی اسٹیشن نیٹ ورک کی توسیع کے لئے گیس اتھاریٹی آف انڈیا لمیٹڈ اور تمام شریک سی جی ڈی اداروں کو مبارکباد دی۔ انہوں نے کہا کہ 400 کروڑ روپے کی لاگت سے شروع کردہ یہ سی این جی اسٹیشن ملک میں گیس پر مبنی انفراسٹرکچر اور صاف ایندھن کی دستیابی کو مزید مضبوط کریں گے۔ انہوں نے مزید کہا کہ 2014 کے مقابلے میں جب تقریباً 900 سی این جی اسٹیشن تھے، اس وقت سی این جی اسٹیشنوں کی تعداد 4500 سے تجاوز کر چکی ہے اور آئندہ دو برسوں میں ان کی تعداد 8000 تک پہنچ جائے گی۔ پی این جی کنکشنز کی تعداد بھی 2014 کے تقریباً 24 لاکھ کے مقابلے اب 95 لاکھ سے تجاوز کر گئی ہے۔ جناب پوری نے اس بات پر زور دیا کہ اس پیمانے پر سی این جی کے اجراء سے امید ہے کہ مارکیٹ کو سی این جی گاڑیوں کی ترغیب ملے گی اور مینوفیکچرنگ، ہنر مندی کی ترقی اور روزگار پیدا کرنے کے حوالے سے نمایاں اثرات مرتب ہوں گے۔ ان سی این جی اسٹیشنوں سے تقریباً 1000 لوگوں کو براہ راست روزگار ملیں گے۔
پیٹرولیم اور قدرتی گیس کے علاوہ محنت اور روزگار کے وزیر مملکت جناب رامیشور تیلی نے بھی ٹیم کو مبارکباد دی اور کہا کہ حکومت پورے ملک میں ماحول دوست ایندھن کے زیادہ سے زیادہ استعمال کی حوصلہ افزائی کے لئے زائد از ایک اقدامات کر رہی ہے۔
جناب پوری نے سی این جی اور ایل این جی پر مبنی کلین موبلٹی ٹیکنالوجی والی گاڑیوں کے فروغ سے متعلق نمائش کا بھی معائنہ کیا جس کا اہتمام ایس آئی اے ایم نے کیا تھا۔ بات چیت کے دوران انہوں نے آٹوموٹیو سیکٹر میں صاف ایندھن اور ٹیکنالوجی کو اپنا کر گاڑیوں کے اخراج کو کم کرنے کی ضرورت پر زور دیا۔ انہوں نے سی این جی اور ایل این جی گاڑیوں کی کوریج بڑھانے کی ضرورت پر زور دیتے ہوئے آٹو موٹیو کمپنیوں سے درخواست کی کہ وہ کل ہند سطح پر سی این جی/ایل این جی گاڑیوں کی دستیابی کو یقینی بنائیں۔
پیٹرولیم اینڈ نیچرل گیس ریگولیٹری بورڈ کے 11ویں اور 11ویں اے سی جی ڈی ٹینڈر راؤنڈ کے تحت جغرافیائی علاقوں میں جاری سٹی گیس ڈسٹری بیوشن کی تکمیل کے بعدہندوستان کی 98 فی صد آبادی اور اس کے 88 فی صد جغرافیائی علاقے کو قدرتی گیس تک رسائی حاصل ہوگی۔
آج کی یہ تقریب ملک میں ٹرانسپورٹ سیکٹر، گھروں اور صنعتوں کے لئے ماحول دوست اور آسان ایندھن والی قدرتی گیس کی دستیابی کو بڑھانے کے لئے ایک اہم قدم ہے۔ قدرتی گیس زیادہ تر روایتی ایندھن کے مقابلے میں بھی محفوظ اور کفایتی ہے۔
عزت مآب وزیر اعظم نے گیس پر مبنی معیشت کو شروع کرنے کے لئے بنیادی توانائی کے مرکب میں قدرتی گیس کے حصہ کو 15 فیصد تک بڑھانے کا ایک حوصلہ افزا نشانہ مقرر کیا ہے۔ گیس پر مبنی معیشت کی ترقی امید ہے کہ 2070 تک ہندستان کو مُضر اخراج سے نجات دلانے کا نشانہ پار کرنے میں کلیدی کردار ادا کرے گی۔
کانکنی کی وزارت
جناب دانوے راؤ صاحب نے کوئلے کے وزیر مملکت اور کانوں کے وزیر مملکت کی حیثیت سے عہدہ سنبھالا
جناب دانوے راؤ صاحب دادا راؤ کوئلے کی وزارت میں وزیر مملکت اور کانوں کی وزارت میں وزیر مملکت حیثیت سے اپنی ذمہ داریاں سنبھال لیں۔ کوئلے اور کانوں کے علاوہ انہیں ریلوے کی وزارت میں بھی وزار مملکت کا عہدہ سونپا گیا ہے ۔
مرکزی وزیر جناب پرہلاد جوشی نے آج جناب دانوے راؤ صاحب دادا راؤکو ان کی ذمہ داری سنھالنے پر مبارکباد دی ۔ جناب انیل کمار جین، سکریٹری کوئلہ جناب الوک ٹنڈن ، سکریٹری مائن اور دونوںوزارتوں کے اعلیٰ افسران اس موقع پر موجود تھے۔
وزارت دفاع
رکشا منتری جناب راجناتھ سنگھ 5 اور 6 جون 2023 کو امریکہ اور جرمن کے اپنےہم منصبوں کے ساتھ نئی دہلی میں باہمی امور کی بات چیت کریں گے
دونوں ممالک کے درمیان دفاعی تعاون بڑھانے پر زور دیا جائے گی
امریکی دفاعی سکریٹری جناب لائیڈ آسٹن او جرمن کے وفاقی وزیر دفاع جناب بورس پسٹوریس، رکشا منتری جناب راجناتھ سنگھ سے باہمی دلچسپی کے امور پر بات چیت کے لئے نئی دہلی آرہے ہیں۔ رکشا منتری، امریکی دفاعی سکریٹری کے ساتھ 05 جون 2023 کو ملاقات کریں گے جبکہ جرمن وفاقی وزیر دفاع سے 06 جون کو بات چیت کریں گے۔ دونوں میٹنگوں کے دوران صنعتی تعاون پر توجہ دینے کے ساتھ دو طرفہ دفاعی تعاون کے متعدد امور پر بات چیت کا امکان ہے۔
امریکی سکریٹری دفاع 4 جون کو دو روزہ دورے پر سنگاپور سے یہاں پہنچیں گے۔ سکریٹری آسٹن کا بھارت کا یہ دوسرا دورہ ہوگا ، اس سے پہلے انھوں نے مارچ 2021 میں بھارت کا دورہ کیا تھا۔
جرمن وفاقی وزیر بھارت کا چار روزہ دورہ 5 جون سے شروع کریں گے۔ وہ انڈونیشیا سے یہاں پہنچیں گے۔ جناب بورس پسٹوریس کا رکشا منتری کے ساتھ میٹنگ کے علاوہ نئی دہلی میں انوویشن فار ڈیفنس ایکسیلینس  کے ذریعے منعقد ایک پروگرام میں چند دفاعی اسٹارٹ اپس سے ملاقات کرنے کا بھی امکان ہے۔ 07 جون کو وہ ممبئی جائیں گے، جہاں وہ مغربی بحریہ کمان کے ہیڈ کوارٹرس اور مژگاؤں ڈاک شپ بلڈرز لمیٹڈجائیں گے۔
وزارت دفاع
فضائیہ کے سربراہ نے آپریشن سفید ساگر کے دوران اپنی جانوں کا نذرانہ پیش کرنے والے فضائی سورماؤں کو خراج عقیدت پیش کرنے کی غرض سے فضائیہ کے اسٹیشن بھسیانہ اور سرسوا کا دورہ کیا
نئیدہلی28 مئی۔فضائیہ کے سربراہ ائیر چیف مارشل بی ایس دھنووا ، پی وی ایس ایم ، اے وی ایس ایم ، وائی ایس ایم ،وی ایم ،اے ڈی سی نے چار طیاروں مگ 21 ، مسنگ مین فارمیشن فلائی پاسٹ کی قیادت ائیر فورس اسٹیشن بھسیانہ میں کی تاکہ اُن افراد کی جوانمردی اور قربانی کو خراج عقیدت پیش کرسکیں جو کرگل آپریشن سفید ساگر کے دوران ایکشن میں شہید ہوگئے تھے ۔
ائیر مارشل آر این نامبیار ، پی وی ایس ایم ،اے وی ایس ایم ،وی ایم اور بار ، اے ڈی سی ائیر آفیسر کمانڈنگ ان چیف مغربی کمان جو کرگل جدوجہد میں شریک ہوچکے ہیں ، وہ بھی اس فارمیشن کا حصہ تھے۔ دی مسنگ مین فارمیشن ایک فضائی سلامی ہوتی ہے جو مصروف جنگ رفقائے کار کو خراج عقیدت پیش کرنے کی غرض سے دی جاتی ہے ۔ یہ تیر کی شکل کا فارمیشن ہوتا ہے اور دو طیاروں میں قدرے فاصلہ رکھا جاتا ہے جو مسنگ مین یا گمشدہ فر د کی علامت ہوتا ہے ۔ بعد ازاں ایک سنجیدہ تقریب میں انہوں نے بھارتی فضائیہ کے ان افراد کو خراج عقیدت پیش کرنے کے لئے وار میموریل پر گل دائرہ نذر کیا ، جنہوں نے اپنے فرائض منصبی کی ادائیگی کے دوران اپنی جانیں نچھاور کردی تھیں ۔
1999 میں اسی دن اسکوائڈرن لیڈر اجے آہوجہ ویر چکر  نے کرگل جنگ کے دوران اپنی جان نچھاور کردی تھی ۔موصوف اس وقت 17 اسکوائڈرن کے فلائنگ کمانڈر تھے ۔
28 مئی کو فضائیہ کے سربراہ سرساوہ میں واقع بھارتی فضائیہ کے اسٹیشن کا دورہ کریں گے اور کرگل کے شہدا کی یاد میں ایم آئی- 17 وی -5 مسنگ مین فارمیشن کی پروازمیں حصہ لیں گے۔ 28 مئی 1999 کو ہم نے ایم آئی -17 ہیلی کاپٹر دراس سیکٹر میں دشمن پر کامیاب حملے کے بعد ، کھودیا تھا ۔ اسکوائڈرن لیڈر آر پنڈھیر ، فلائٹ لیفٹیننٹ ایس مہُیلان ،سرجنٹ آر کے ساہو اور سرجنٹ پی وی این آر پرساد مذکورہ ایم آئی- 17 ہیلی کاپٹر میں اس کارروائی کے دوران جاں بحق ہوگئے تھے ۔
۰۰۰۰۰۰۰۰۰۰۰۰۰۰۰۰۰۰۰۰۰
U-2214
(Visitor Counter : 48
بھارتی چناؤ کمیشن
منی پور میں عام انتخابات کا دوسرا مرحلہ 18؍اپریل کو منی پور اندرونی لوک سبھا سیٹ کیلئے 11امیدوارچناؤ میدان میں چناؤ کو خوش اسلوبی سے کرانےسے کیلئے 1300پولنگ اسٹیشنوں کاقیام
نئی دہلی،15؍اپریل۔ منی پور میں 18؍اپریل کو عام انتخابات کے دوسرے مرحلے میں ووٹ ڈالے جائیں گے۔اندرون منی پور لوک سبھا کی ایک سیٹ کے لئے ووٹنگ ہوگی، جس کے لئے 4 آزاد امیدواروں سمیت کُل 11 امیدوار میدان میں ہیں۔
اس مرحلے میں 446329 مرد اور 478358خواتین کے علاوہ 15 تیسری جنس کے ووٹروں سمیت کُل 924702ووٹرس ہیں۔ یہ لوگ اپنے حق رائے دہی کا 18؍اپریل کو اپنے حق رائے دہی کا استعمال کریں گے۔ ریاست میں چناؤ کو خوش اسلوبی سے کرانے کے لئے 1300پولنگ اسٹیشن قائم کئے گئے ہیں۔
منی پور
اندرون منی پور پارلیمانی حلقے میں ووٹروں کی تقسیم حسب ذیل ہے:
م ن ۔ ح ا ۔ک ا U- 1884
(Visitor Counter : 29
صحت اور خاندانی بہبود کی وزارت
صحت اور خاندانی بہبود کے محکمے کو’ مالی سال 23-2022 میں واحد سب سے بڑی بولی لگاکر سرکاری خریداری ‘ کرنے والے ’کریتا وکریتا گورو سمان سماروہ-2023 ‘ زمرےکے فاتح امیدوار کے طور پر ایوارڈسے نوازا گیا؛ اس پروگرام کا انعقاد کامرس او ر صنعت کی وزارت کے گورنمنٹ ای- مارکیٹ پلیس محکمہ کے ذریعہ کیا گیا تھا
صحت کی مرکزی وزارت کے صحت اور خاندانی بہبود کے محکمے کو’ مالی سال 23-2022 میں واحد سب سے بڑی بولی لگاکر سرکاری خریداری ‘ کرنے والے ’کریتا وکریتا گورو سمان سماروہ-2023 ‘ زمرےکے فاتح امیدوار کے طور پر ایوارڈسے نوازا گیا: اس پروگرام کا انعقاد کامرس او ر صنعت کی وزارت کے گورنمنٹ ای- مارکیٹ پلیس محکمہ کے ذریعہ کیا گیا تھا۔ ٹیکسٹائلس ، کامرس اور صنعت ، صارفین کے امور اور خوراک اور سرکاری نظام تقسیم کے مرکزی وزیر جناب پیوش گوئل نے آج وانجیہ بھون میں کامرس اور تجارت کی وزارت کی جانب سے ’کریتا وکریتا گورو سمان سماروہ-2023 ‘ کے موقع پر منعقدہ ایک تقریب میں صحت اور خاندانی بہبود کی وزارت کے محکمے کے صلاحکار جناب راجیو وادھون کو یہ ایوارڈ دیا ۔ یہ ایوارڈس بھارت میں شفاف ، مبنی بر شمولیت اور موثر سرکاری خریداری کے منظرنامے کے وژن کو ساجھا کرنے والے افراد کی عزت افزائی کی غرض سے دئے جاتے ہیں۔
صحت اور خاندانی بہبود کی وزارت نے بھارت میں عزت مآب وزیر اعظم جناب نریند ر مودی کے میک ان انڈیا وژن کو فعال بنانے اور گورنمنٹ ای- مارکیٹ پلیس  کے ذریعہ سرکاری خریداری کو عملی صورت میں ظاہر کرنے کی غرض سے اس پروگرام کا آغاز کیا۔اس کوشش کے حصے کے طور پر ، صحت اور خاندانی بہبود کی وزارت کے ویکسین کی سرکاری خریداری کے شعبہ نے ویکسین کے اندرون ملک گھریلو چھوٹے کاروباری افراد کو اس میں شامل کیا ہےاور اپریل 2022 میں نیوموکوکّل کونجیو گیٹ ویکسین  کی 780 لاکھ خوراکوں کی خریداری کے لئے بولیاں طلب کی تھیں۔یہ ویکسین عام لوگوں کیلئے ٹیکہ کاری کے پروگرام کے تحت ایک موثر اور شفاف طریقہ سے استعمال کی جانی تھیں۔ جولائی 2022 میں ایک موثر اور شفاف طریقے سے ٹینڈر کو حتمی شکل دی گئی اور تقریباً 1544 کروڑ روپے کے بقدر آرڈر دئے گئے۔ان آرڈر کے تحت پروگرام کے مطابق سپلائی وصول ہوئی۔
مالی سال 23-2022 میں ، صحت اور خاندانی بہبود کے محکمے نے قومی سرکاری خرید اری کی مارکیٹ میں کاروبار کرنے کی غرض سے مسلسل جی ای ایم پر انحصار کرتے ہوئے سرکاری خریداری کے عمل کے معتبریت میں اضافہ کرنے کی جانب بے مثال عہدبستگی کا مظاہر ہ کیا ہے۔
کامرس اور صنعت کی وزیر مملکت محترمہ انوپریہ پٹیل ، جی ای ایم ٹیم اور دیگر سرکردہ افراد اور ممتاز شخصیات بھی اس میٹنگ میں موجود تھیں۔
وزیراعظم کا دفتر
وزیر اعظم نے سی ڈبلیو جی 2022 کے جوڈو کے مقابلوں میں کانسے کا تمغہ جیتنے پر وجے کمار یادو کو مبارکباددی
وزیر اعظم جناب نریندر مودی نے برمنگھم میں کامن ویلتھ گیمس 2022 میں جوڈو کے مقابلے میں کانسے کا تمغہ جیتنے پر وجے کمار یادوکو مبارکباددی ہے۔
وزیر اعظم نے کہا ہے کہ وجے کمار یادو نے سی ڈبلیو جی میں کانسے کا تمغہ جیتا ہے اور ملک کا سر فخر سے بلند کیا ہے۔ ان کی کامیابی بھارت میں کھیلو ں کے مستقبل کو فروغ دے گی۔میری تمنا ہے کہ وہ آنے والے وقت میں کامیابی کی نئی اونچائیاں حاصل کرتے رہیں۔
زراعت اور کاشتکاروں کی فلاح و بہبود کی وزارت
کم سے کم امدادی قیمت  کے ذریعے کسانوں کو فائدہ ہوا
نئی دہلی، 30اگست2021:
زراعت اور کسانوں کی بہبود کے مرکزی وزیر جناب نریندر سنگھ تومر نے آج لوک سبھا میں ایک تحریری جواب میں بتایا کہ حکومت کی مختلف اسکیموں کے تحت مرکز اور ریاستی ایجنسیوں کے ذریعے کم سے کم امدادی قیمت ایم ایس پی پر خریداری کی جارہی ہے۔ اس کے علاوہ مجموعی مارکیٹ نے ایم ایس پی کے اعلانیہ پر رد عمل ظاہر کیا ہے اور حکومت کی خریداری کی سرگرمی پر بھی رد عمل ظاہر کی ہے، جس کے نتیجے میں مختلف نوٹیفائیڈ فصلوں کے لئے ایم ایس پی پر یا اس سے اوپر پرائیویٹ خریداری ہوتی ہے، لہٰذا ایم ایس پی اعلانیہ سے فائدہ حاصل کرنے والے کسانوں کی صحیح تعداد کا اندازہ لگانا مشکل ہے۔ البتہ ایم ایس پی پر سرکاری خرید سے فائدہ حاصل کرنے والے کسانوں کی تعداد حسب ذیل ہیں۔
|
|
سال
|
|
2018-19
|
|
2019-20
|
|
2020-21
|
|
کسانوں کی تعداد
|
|
1,71,50,873
|
|
2,04,63,590
|
|
2,10,07,563
حکومت ہند زرعی لاگت اور قیمت  کے لئے کمیشن کی سفارشات کو دھیان میں رکھنے کے بعد ہی دونوں فصل کے سیزن میں ہر سال فیرایوریج کوالٹی  کی 22 بڑی زرعی اشیا کے لئے ایم ایس پی کا اعلان کرتی ہے۔ حکومت اپنی مختلف طریقہ کار اسکیموں کے ذریعے کسانوں کے لئے منافع بخش قیمت بھی بڑھاتی ہے۔
ایم ایس پی پر حکومت کی ایجنسیوں کے ذریعے مؤثر خریداری کرنے کے لئے اور کسانوں کو ایم ایس پی کے زیادہ سے زیادہ فائدے فراہم کرنے کے لئے نیفیڈ اور ایف سی آئی کی طرح متعلقہ ریاستی سرکاری ایجنسیاں اور سینٹرل نوڈل ایجنسیوں کے ذریعے سرکاری مراکز کھولے گئے ہیں۔ پیداوار، قابل مارکیٹ سرپلس، کسانوں کی آسانی، دیگر لاجسٹکس کی فراہم اور اسٹوریج اور ٹرانسپورٹ جیسے بنیادی ڈھانچے کو دھیان میں رکھنے کے بعد موجودہ منڈیوں اور ڈپوؤں، گوداموں کے علاوہ خریداری مراکز کی ایک بڑی تعداد بھی اہم پوائنٹس پر قائم کئے گئے ہیں۔ یہ اہم پوائنٹس ایم ایس پی خریداری کو یقینی بنانے کے لئے کسانوں کی آسانی کے لئے قائم کئے گئے ہیں۔
اس سے بھی زیادہ یہ کہ اگر کسان اپنی پیداوار فروخت کرنے کے لئے سازگار شرطیں حاصل کرتے ہیں یا ایم ایس پی کے مقابلے بہتر قیمتیں حاصل کرتے ہیں تو وہ حکومت کی ایجنسیوں کے علاوہ کہیں بھی اپنی پیدوار فروخت کرنے کے لئے آزاد ہیں۔
محنت اور روزگار کی وزارت
محنت و روزگار کے مرکزی وزیر سنتوش گنگوار کا کہنا ہے کہ ہندوستان معیاری تعلیم کو یقینی بنانے کے لئے تعلیمی اور ہنر مندی سے متعلق کوششوں کو تقویت دے رہا ہے
جی-20 ممالک کےلیبر اینڈ ایمپلائمنٹ کےوزراء کی میٹنگ سے خطاب کیا
نئی دہلی ،22 جون : مرکزی وزیر برائے محنت و روزگار جناب سنتوش گنگوار نے کہا ہے کہ بھارت پری اسکول سے سینئر سیکنڈری کے مرحلے تک معیاری تعلیم کو یقینی بنانے کے لئے تعلیمی اور ہنر مندی سے متعلق کوششوں کو تقویت دے رہا ہے۔ آج یہاں اطالوی ایوان صدر کے تحت جی- 20 ممالک کے لیبر اینڈ ایمپلائمنٹ وزرا کی میٹنگ سے خطاب کرتے ہوئے وزیر موصوف نے کہا کہ بھارت میں نئی قومی تعلیمی پالیسی ، 2020 کا مقصد بھی اسکول اور اعلی تعلیم کے نظام میں اصلاحات لانا ہے۔
جوائنٹ ایجوکیشن اینڈ لیبر اینڈ ایمپلائمنٹ وزراء کے اعلامیہ سے متعلق اپنے وزارتی خطاب میں ، جناب گنگوار نے تعلیم کے نظام اور لیبر مارکیٹ کی اہمیت کو تسلیم کرتے ہوئے کہا کہ نوجوان نسل کو کام کی دنیا کے آئندہ چیلنجوں کا مقابلہ کرنے کے لئے تیار کیا جانا چاہیے، جس میں بڑی تیزی سے تبدیلی آ رہی ہے۔ وبائی بیماری کی وجہ سے زیادہ مشکل حالات پیدا ہوگئے ہیں۔ انہوں نے کہا کہ ہندوستان نے نوجوانوں کی صلاحیتوں میں اضافہ کرنے اور انہیں ہنرمند بنانے کے لئے متعدد اقدامات کئے ہیں۔ نیشنل اسکل ڈویلپمنٹ مشن کے نتیجے میں تمام شعبوں میں ہنر مند افراد کو تیار کیا گیا ہے جس کے مثبت نتائج برامد ہوئے ہیں ۔ پردھان منتری کوشل وکاس یوجنا ، نوجوانوں کو بہتر مواقع کے حصول میں ان کی مدد کرنے کے لئے صنعت سے متعلق مہارت کی تربیت حاصل کرنے کے قابل بناتا ہے۔
وزیر موصوف نے مزید کہا کہ ہندوستان میں روزگار پیدا کرنے کے لیے حکومت نئے ملازمین کے لئے آتم نربھر بھارت روزگار یوجنا کے تحت ای پی ایف میں شراکت کے لئے 24 فیصد تک اجرت ادا کررہی ہے اور ساتھ ہی ان ملازمین جو وبائی دورمیں ملازمت سے محروم ہوگئے اور بعد ازاں پھر انہیں ملازمت مل گئی۔ انہوں نے کہا ، روزگار پیدا کرنے کے لئے بہت سی اسکیموں ، ای ایس آئی سی کے ذریعے معاشرتی تحفظ کے فوائد اور روزگار اور معاش کو برقرار رکھنے کے لئے ای ایس آئی سی کوریج میں توسیع کے لئے کوششیں کی جارہی ہیں۔
شری گنگوار نے کہا ، جی 20 اقتصادی ایجنڈے کے اہم پہلوؤں پرغور وخوض کرنے کے لیے بین الاقوامی تعاون کا ایک اہم فورم ہے۔
انہوں نے اعلان کیا کہ مشترکہ وزارتی اعلامیے کو نافذ کرنے میں ہندوستان کا بھرپورتعاون رہےگا تاکہ تعلیم سے فراغت کے بعد کام تک کی آسانی سے منتقلی ہوسکے۔ انہوں نے کہا ، ممبر ممالک کا ایسا اقدام پوری نوجوان نسل کی مجموعی ترقی اور صلاحیت میں اضافے کے لئے بہت مددگار ثابت ہوگا۔
ش ح - س ک
U NO. 5807
(Visitor Counter : 122
شہری ہوابازی کی وزارت
ہوائی اڈوں میں توسیع کے لیے اقدامات
میٹرو شہروں میں ہوائی اڈوں سمیت دیگر مقاما ت کے ہوائی اڈوں کی توسیع اور ترقی ایک مسلسل اور جاری رہنے والا عمل ہے اور اس مقصد کے حصول کے لیے ایئر پورٹ اتھارٹی آف انڈیا  یا متعلقہ ہوائی اڈے کے آپریٹرز وقتاً فوقتاً تجارتی عمل درآمد ، ٹریفک کی مانگ کے مطابق کارگزاری اور زمین کی دستیابی وغیرہ پر کام جاری رکھتے ہیں۔ ہوائی اڈوں کی توسیع اور ترقی کے لیے زمین کی دستیابی کے مسائل متعلقہ اسٹیک ہولڈرز بشمول ریاستی حکومتوں کے ساتھ باقاعدگی سے اٹھائے جاتے ہیں۔ مانگ کی بنیاد پر ، دہلی ، چنئی ، کولکاتہ ، بنگلور اور حیدرآباد ہوائی اڈوں کے متعلقہ ہوائی اڈوں کے آپریٹرز نے مندرجہ ذیل توسیع کے کام شروع کیے ہیں۔
|
|
ایئر پورٹ
|
|
جاری کام سے متعلق معلومات
|
|
دہلی
|
|
ٹرمینل 1 اور 3 کی توسیع، چوتھے رن وے کی تعمیر
|
|
چنئی
|
|
مربوط ٹرمینل بلڈنگ اور اس سے وابستہ کاموں کی تعمیر نو
|
|
کولکاتہ
|
|
ٹیکنیکل بلاک/اے ٹی سی ٹاور کی تعمیر ، ہینگرز کی تعمیر اور ایئر سائیڈ کی صلاحیت میں اضافہ
|
|
بنگلورو
|
|
ٹرمینل 2 کی تعمیر
|
|
حیدرآباد
|
|
مسافر ٹرمینل بلڈنگ اور ایئر سائیڈ انفراسٹرکچر کی توسیع
مذکورہ بالا جانکاری وزیرمملکت برائے شہری ہوابازی جنرل جناب ڈاکٹر وی کے سنگھ،کے ذریعہ راجیہ سبھا میں آج جناب کے جے الفانسن کوتحریری جواب میں دی گئی۔
امور داخلہ کی وزارت
مرکزی وزیر داخلہ جناب امت شاہ نے آج سری نگر میں جموں و کشمیر میں سیکورٹی صورتحال پر ایک جائزہ میٹنگ کی
وزیر داخلہ نے سیکورٹی فورسز اور پولیس سے کہا کہ وہ فعال طور پر مربوط انسداد دہشت گردی آپریشنز کریں تاکہ وزیر اعظم جناب نریندر مودی کے خوشحال اور پرامن جموں و کشمیر کے وژن کو پورا کیا جا سکے
جناب امت شاہ نے جموں کشمیر کو تشدد سے پاک رکھنے اور قانون کی حکمرانی کو نمایاں طور پر بحال کرنے کے لیے سیکورٹی ایجنسیوں اور مرکز کے زیر انتظام جموں و کشمیر کی انتظامیہ کی کوششوں کی تعریف کی
مرکزی وزیر داخلہ نے ہدایت دی کہ دہشت گردوں اور علیحدگی پسندوں کے صفر خوف کو یقینی بنانے کے لیے سیکورٹی گرڈ کو مزید مضبوط کئے جانے کی ہدایت دی
وزیر داخلہ نے سیکورٹی فورسز اور پولیس کو دہشت گردی کا صفایا کرنے کے لیے انسداد دہشت گردی کے لیے ماہرانہ اور منصوبہ بند کارروائیوں کے ذریعے مربوط کوششیں جاری رکھنے کی تاکید کی
جناب امت شاہ نے کہا کہ دہشت گردی کے ماحولیاتی نظام میں ایسے عناصر شامل ہیں جو عام آدمی کی فلاح و بہبود کو نقصان پہنچانے کے لیے دہشت گرد علیحدگی پسند مہم کی مدد، حوصلہ افزائی اور اسے برقرار رکھنے کی کوشش کرتے ہیں، انہیں مکمل طور پر ختم کرنے کی ضرورت ہے
مرکزی وزیر داخلہ جناب امت شاہ نے آج سری نگر میں جموں و کشمیر کی سیکورٹی صورتحال پر ایک جائزہ میٹنگ کی۔ جموں و کشمیر کے لیفٹیننٹ گورنر جناب منوج سنہا اور حکومت ہند کے دیگر سینئر افسران بشمول فوج، سی اے پی ایف، جموں و کشمیر پولیس اور جموں و کشمیر حکومت نے میٹنگ میں شرکت کی۔
مرکزی وزیر داخلہ نے سیکورٹی فورسز اور پولیس سے کہا کہ وہ فعال طور پر مربوط انسداد دہشت گردی آپریشنز کریں تاکہ وزیر اعظم جناب نریندر مودی کے خوشحال اور پرامن جموں و کشمیر کے وژن کو پورا کیا جا سکے۔
جناب امت شاہ نے سڑکوں کو تشدد سے پاک رکھنے اور قانون کی حکمرانی کو نمایاں طور پر بحال کرنے کے لیے سیکورٹی ایجنسیوں اور مرکز کے زیر انتظام جموں و کشمیر کی انتظامیہ کی کوششوں کی تعریف کی۔ یوم آزادی کی تقریبات کے دوران 'ہر گھر ترنگا' مہم نے بے مثال جوش و خروش کی ایک نئی سطح کا مشاہدہ کیا۔
وزیر داخلہ نے ہدایت دی کہ سیکورٹی گرڈ کو مزید مضبوط کیا جائے تاکہ دہشت گردوں اور علیحدگی پسندوں کا بالکل بھی خوف نہ ہو۔ انہوں نے سیکورٹی گرڈ کے کام کاج کا جائزہ لیا اور گزشتہ میٹنگوں میں سیکورٹی ایجنڈے کے مختلف آئٹمز پر ہونے والی پیش رفت کا جائزہ لیا تاکہ دہشت گردی کے واقعات کو کم کیا جا سکے اور نظام پر علیحدگی پسند نیٹ ورکس کے اثر کو ختم کیا جا سکے۔
صفایا کرنے کے لیے انتہائی ہنرمند اور منصوبہ بند انسداد دہشت گردی کارروائیوں کے ذریعے مربوط کوششوں کو جاری رکھنے کی تلقین کی۔ یو اے پی اے کے تحت درج مقدمات کا بھی جائزہ لیا گیا اور اس بات پر زور دیا گیا کہ تفتیش بروقت اور موثر ہونی چاہیے۔ متعلقہ ایجنسیوں کو جانچ کے معیار کو یقینی بنانے کے لیے صلاحیتوں کو بہتر بنانے پر کام کرنا چاہیے۔ مرکزی وزیر داخلہ نے کہا کہ دہشت گردی کا ماحولیاتی نظام جس میں کچھ ایسے عناصر شامل ہیں جو دہشت گرد علیحدگی پسند مہم کو عام آدمی کی بھلائی کو نقصان پہنچانے میں مدد دیتے ہیں، اس کی حوصلہ افزائی کرتے ہیں اور اسے برقرار رکھتے ہیں، کو مکمل طور پر ختم کرنے کی ضرورت ہے۔
وزیراعظم کا دفتر
وزیراعظم نے ملک گیرمیگاسائیکلوتھن میں حصہ لینے والوں کو مبارکباد پیش کی
وزیراعظم ، جناب نریندرمودی نے ‘‘ملک گیر میگا سائیکلوتھن ’’تقریب میں حصہ لینے والے سبھی شرکاء اورصحت مندطرززندگی اختیارکرنے کے بارے میں بیداری پیداکرنے والوں کو مبارکباد پیش کی ہے ۔
صحت اورخاندانی بہبود کی مرکزی وزیر مملکت ڈاکٹر بھارتی پروین پوار کے ایک ٹوئیٹ کے جواب میں وزیراعظم نے کہا :
‘‘اس تقریب میں شرکت کرنے والے اورصحت مند طرز زندگی اختیارکرنے کے بارے میں بیداری پیداکرنے والے سبھی افراد کو مبارکباد’’۔
بندرگاہوں، جہاز رانی اور آبی راستوں کی وزارت
چوتھے انڈیا بحری ایوارڈزمیں جواہر لعل نہرو پورٹ ٹرسٹ کو ‘سال کے بہترین بندرگاہ’ کے ایوارڈز سے نوازا گیا
ملک میں پہلے مقام پر رہنے والے کنٹینر بندرگاہ جواہر لعل نہرو پورٹ ٹرسٹنے چوتھے انڈیا بحری ایوارڈ2019 میں سال کے بہترین بندرگاہکا ایوارڈ حاصل کرکےاپنی جھولی میں ایک مزید اعزاز کا اضافہ کیا ہے۔جے این پی ٹی نے یہ ایوارڈ ملک کے بہترین بندرگاہوں کے مقابلے میں حاصل کیا ہے۔اس زمرے میں متعدد بندرگاہوں کو نامزد کیا گیا تھا۔ علاوہ ازیں جے این پی ٹی نے بحری سیکٹر میں 30 سال تک شاندار خدمات انجام دینے کے لیے ایک خصوصی توصیفی سند بھی حاصل کیا۔
‘سال کے بہترین بندرگاہ’کے زمرے کے تحت متعدد پیرامیٹرس مثلاسامان کی مقدار ، سال درسال اضافہ، توسیعی منصوبے، نئے اقدامات،کس قسم کے جہازوں کی آمدورفت ہوئی،سازوسامان کو قابو کرنے کا عمل ،ای تجارت اور صارفین کی تسلی کے لحاظ سے بندرگاہوں کا تجزیہ کیا جاتا ہے۔ جواہرلعل نہرو پورٹ ٹرسٹ نے مذکورہ تمام پیرامیٹرس میں قابل ذکر پیش رفت کی ہے۔خواہ یہ ایک مالی برس کے دوران کنٹینر کے بندوبست میں پانچ ملین ٹی ای یو کے سنگ میل کو عبور کرنا ہو یا متعددپروجیکٹوں کی پیش رفت مثلا چوتھے ٹرمینل میں جاری ترقی ، بڑے سڑک بنیادی ڈھانچے کے ترقیاتی پروجیکٹ،نیوی گیشنل چینل کا جال،خشک بندرگاہوں کی ترقی، جے این پی ٹی-ایک خصوصی اقتصادی زون پروجیکٹ، خدمات کی خودکاری اور ڈیجیٹائیزیشن اور بندرگاہ کی توسیع پر مرکوز اسی طرح کے متعدد اقدامات اورآپریشن کی صلاحیتوں میں اضافہ کرناہو۔
جے این پی ٹی کے چیئرمین چوتھے انڈیا بحری ایوارڈز میں جواہرلعل نہرو پورٹ ٹرسٹ کے لیے
سال کے بہترین بندرگاہ کا ایوارڈ حاصل کرتے ہوئے۔
U. No. 2685
(Visitor Counter : 51
زراعت اور کاشتکاروں کی فلاح و بہبود کی وزارت
زراعت اور کسانوں کی بہبود کی وزارت نے ناریل کا عالمی دن منایا
جناب تومر نے کہا ہے کہ بھارت ناریل کی پیداوار اور پیداواریت میں عالمی لیڈر ہے
عالمی معیار کے خطوط پر مصنوعات کی کوالٹی سے برآمدات میں اضافہ ہوگا
نئی دہلی 03 ستمبر2021: زراعت اور کسانوں کی بہبود کی مرکزی وزارت نے اقوام متحدہ کے اقتصادی وسماجی کمیشن برائے ایشیا اور بحر الکاہل  کی سرپرستی میں ناریل پیدا کرنے والے ملکوں کی ایک بین حکومتی تنظیم ، انٹر نیشنل کوکونٹ کمیونٹی  کے یوم تاسیس پر ناریل کا عالمی دن منایا ۔ تقریب میں مہمان خصوصی ، زراعت اورکسانوں کی بہبود کے مرکزی وزیر جناب نریندر سنگھ تومر نے کہا کہ بھارت نے ناریل کے شعبے میں زبردست فروغ حاصل کیا ہے۔ بھارت پیداوار اور پیداواریت میں دنیا میں تیسرے نمبر پر آتا ہے۔ ملک میں 21-2020 میں ناریل کی پیداوار 21207 ملین ناریل تھی، جو عالمی پیداوار کا 34 فیصد ہے ۔ ملک میں پیداواریت 9687 ناریل فی ہیکٹئر ہے ، جو دنیا میں سب سے زیادہ ہے۔ ناریل کی نئی مصنوعات اور صنعت میں تیزی سے فروغ ہورہا ہے ،جس سے کسانوں کو روزگار مل رہا ہے۔
ناریل کے 23ویں عالمی دن کی تقریبات کا موضوع ہے ‘‘ کووڈ -19وبا اور اس کے بعد کے دور میں محفوظ، شمولیت والی ، لچک دار اور پائیدار ناریل کمیونٹی کی تعمیر۔’’ کوکونٹ ڈیولپمنٹ بورڈ ناریل کی اہمیت کے بارے میں بیداری پیدا کرنے اور ناریل کے سیکٹر پرقومی اور بین الاقوامی توجہ مرکوز کرنے کے لئے ہرسال ناریل کا دن مناتا ہے ۔
اس موقع پر مرکزی وزیر جناب تومر نے کہا کہ ملک کی معیشت پر ناریل کا بڑا اثر ہے۔ انہوں نے کسانوں اور صنعت کاروں پر زور دیا کہ وہ ناریل کےسیکٹر کے امکانات سے پورا فائدہ اٹھائیں۔ انہوں نے یقین دلایا کہ مرکزی حکومت کسانوں کی کوششوں میں ان کے ساتھ ہے۔ وزیر موصوف نے کہا کہ زراعت کے بجٹ میں اضافے کے ساتھ کسانوں کو ایم ایس پی کا فائدہ دیا جارہا ہے ۔ وزیر اعظم ہمیشہ کسانوں کی آمدنی میں اضافہ کرنے کے بارے میں سوچتے ہیں ۔جناب تومر نے کہا کہ زرعی مصنوعات عالمی معیارات کے مطابق ہونی چاہئیں جس سے برآمدات میں بھی اضافہ ہوگا۔
زراعت اور کسانوں کی بہبود کی وزیر مملکت سوشری شوبھا کرنڈلاجے نے کہا کہ چونکہ کسان چھوٹے اور حاشئے پر رہنے والے ہیں ،اس لئے ہمارے ملک کی ناریل کی صنعت کا مستقبل، ناریل کی پیداوار کو یکجا کرنے اور ڈبہ بندی اور قدر میں اضافے کے لئے بہتر طریقہ کار اپنانے اور پیداوار کو متنوع بنانے اور ناریل سے نکلنے والی دوسری مصنوعات کے صنعتی استعمال میں مضمر ہے۔
مرکزی وزیر مملکت جناب کیلاش چودھری نے کہا کہ وزیر اعظم جناب نریندرمودی کے وژن کے مطابق حکومت کوکونٹ پیداکرنے والوں کو فائدے فراہم کررہی ہے تاکہ ان کی آمدنی میں اضافہ ہوسکے۔مرکزی حکومت کسانوں کے تئیں عہد بستہ ہے اور زراعت کا سیکٹر اس کی ترجیح ہے۔ یہی وجہ ہے کہ زراعت کے بجٹ میں قابل قدر اضافہ کیا گیا ہے۔ بڑی تعداد میں کسانوں کو کھیتی کی مصنوعات کی تنظیم  کے ذریعہ سہولیات حاصل ہوں گی۔
زراعت اور کسانوں کی بہبود کے سکریٹری جناب سنجے اگروال نے بھی تقریب سے خطاب کیا ۔ جوائنٹ سکریٹری اور کوکو نٹ ڈیولپمنٹ بورڈ کے چیئر مین جناب راج بیر سنگھ نے تفصیلات پیش کیں ۔ تقریب میں وزارت اور بورڈ کے سینئیر عہدے داروں ،ریاستی باغبانی مشن اور ممتاز کسانوں نے شرکت کی ۔کوکو نٹ پیداکرنے والے کسانوں کے لئے ایک تکنیکی اجلاس کا بھی انعقاد کیا گیا۔
وزارت دفاع
سکم سے این سی سی کی لڑکیوں کی پہلی کوہ پیماٹیم کو تن چن کھانگ چوٹی کو سر کرنے کے لئے جھنڈی دکھا کر روانہ کیا گیا
نئی دلّی، 21 مئی /ایڈیشنل جنرل  میجر جنرل سنجے گپتا نے این سی سی کی کوہ پیما لڑکیوں کی ٹیم کو ماؤنٹ تن چن کھانگ کے لئے جھنڈی دکھا کر روانہ کیا۔
کوہ پیمالڑکیوں کی اس ٹیم کی قیادت لیفٹیننٹ کرنل مادھب بورو کر رہی ہیں اور ایم میڈیکل افسر سمیت تین افسران پر مشتمل اس ٹیم میں 17 اسٹاف اور ملک بھر کے این سی سی ڈائرکٹوریٹوں سے 20 این سی سی لڑکیاں شرکت کر رہی ہیں۔
1970 کے بعد سے سکم میں یہ این سی سی کی لڑکیوں کی پہلی کوہ پیما مہم ہے۔ یہ ٹیم 6010 میٹر بلند تن چن کھانگ چوٹی کو سر کرے گی اور جون، 2019 کے آخر تک اپنی مہم کا اختتام کرے گی۔ میجر جنرل سنجے گپتا نے کہا کہ ”مجھے یقین ہے کہ یہ ٹیم چوٹی کو سر کرے گی اور این سی سی کا پرچم بلند کرے گی۔“ انہوں نے چوٹی کو سر کرنے والی کیڈٹوں کے جذبے کو دیکھ کر مسرت کا اظہار کیا۔
۔۔۔۔۔۔
U. 2161
(Visitor Counter : 42